Γιάννης Σαββιδάκης

Ο Γιάννης Σαββιδάκης (Χαλάνδρι, 1 Απριλίου 1963Γιάννης Σαββιδάκης - Ελληνική Δισκογραφία) είναι Έλληνας τραγουδιστής, συνθέτης, στιχουργός και ηθοποιός.

Βιογραφία 
Έχει καταγωγή από τη Σητεία της Κρήτης. Γεννήθηκε την 1η Απριλίου του 1963 στο προάστιο του Ζωγράφου στην Αθήνα. Ο πατέρας του ήταν δημοτικός υπάλληλος και η μητέρα του καθηγήτρια.

Φιλμογραφία
Γυναίκες
Της Ελλάδος τα παιδιά
Μικροί- Μεγάλοι
Ο χάρος βγήκε παγανιά

Πρώτα χρόνια
Από μικρός έδειξε το πάθος του για τη μουσική. Στα 12 του χρόνια ξεκίνησε μαθήματα κιθάρας και βιολιού. Καθώς έδειχνε ιδιαίτερη ικανότητα στο να αποστηθίζει τον ρυθμό και τους στίχους των τραγουδιών, η οικογένειά του υπήρξε το πρώτο του ακροατήριο σε κάθε ανάλογη περίσταση.

Σπουδές
Αποφοίτησε από τη Γυμναστική Ακαδημία και μετακόμισε στις Ηνωμένες Πολιτείες για μεταπτυχιακές σπουδές. Το 1987 μετακομίζει στην Ολλανδία, όπου δημιουργεί το μουσικό σχήμα Just Us. Αργότερα επέστρεψε στα πάτρια εδάφη.

Πρώτη εμφάνιση
Η πρώτη του εμφάνιση στο ευρύ κοινό ήταν στον διαγωνισμό τραγουδιού της Eurovision τo 1989 με τη Μύρινα, γνωστή φωνή της εποχής. Εκπροσωπώντας την Κύπρο έλαβαν, μαζί με τη Φανή Πολυμέρη, την 11η θέση με το τραγούδι «Απόψε Ας Βρεθούμε».

Δισκογραφία
 Το 1989 κυκλοφόρησε η πρώτη του δισκογραφική δουλειά, με τίτλο "Γιάννης Σαββιδάκης".
 Το 1992 κυκλοφόρησε η δεύτερη δισκογραφική του δουλειά, με τίτλο "Έτοιμος Για Όλα". 
 Το 1995 κυκλοφόρησε η τρίτη του δισκογραφική δουλειά, με τίτλο "Απ' Το Χάδι Στο Φιλί". Τον ίδιο χρόνο κερδίζει τον τίτλο του πιο συμπαθούς καλλιτέχνη στον διαγωνισμό του περιοδικού "Ποπ-Κορν '95".
Το 1997 κυκλοφόρησε η τέταρτη του δισκογραφική δουλειά, με τίτλο "Ακροβάτης Του Ονείρου". 
Το 1999 κυκλοφόρησε η πέμπτη του δισκογραφική δουλειά, με τίτλο "Έξω Από Την Αλήθεια". 
Το 2003 κυκλοφόρησε η έκτη του δισκογραφική δουλειά, με τίτλο "Φώτα Αναμμένα".

Ζωντανές Παραστάσεις
Τον χειμώνα του 1993 εμφανίζεται μαζί με τον Μίμη Πλέσσα στο "Σινεμά ο δικός μας παράδεισος" στο κέντρο "Ζυγός".

Τηλεοπτική Σταδιοδρομία
 Συμπρωταγωνιστεί στην κωμική τηλεοπτική σειρά Της Ελλάδος τα παιδιά, τις σεζόν 1993-1995.
 Συμμετέχει στην τηλεοπτική σειρά "Μικροί-Μεγάλοι" με πρωταγωνιστή τον Θανάση Παπαγεωργίου. 
 Το 2003 συμπρωταγωνιστεί στην ταινία "Ο χάρος βγήκε παγανιά" με τους Σωτήρη Μουστάκα, Δέσπω Διαμαντίδου, Λάκη Λαζόπουλο και Σπύρο Φωκά. 
 Την Άνοιξη του 2014, συμμετέχει στο κυριακάτικο show "Your Face Sounds Familiar 2", στο οποίο αναδείχθηκε ο νικητής, ερμηνεύοντας το τραγούδι "η τίγρη" των Χαΐνηδων, ενσαρκώνοντας τον Ψαραντώνη.

Παραπομπές

 http://lipsradio.pblogs.gr/2007/02/giannhs-sabbidakhs-biografia.html
 http://www.imdb.com/name/nm1008060/bio

Εξωτερικοί σύνδεσμοι

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Έλληνες ηθοποιοί τηλεόρασης
Κατηγορία:Συμμετέχοντες στο διαγωνισμό τραγουδιού Eurovision με την Κύπρο